NaiveNeuron/SloPal huggingface dataset:
Žarnay, Oto, poslanec NR SR (2016-06-15):
Ďakujem pekne. Pán Petrák, ja som úplne dojatý a fascinovaný vaším zmierlivým tónom, ktorý ste teraz nasadili, keď ste ešte včera dokázali hovoriť o predstaviteľoch slovenskej iniciatívy učiteľov ako o neukojených učiteľoch, ktorí sa dožadujú svojich práv, a dnes vyzývate na komunikáciu a diskusiu pri okrúhlom stole. Zdá sa mi to z vašich úst buď neúprimné, alebo ste sa s niekým večer ešte stihli poradiť, čo máte dnes povedať. K tomu, čo ste povedali, si myslím, že učitelia nemajú inú možnosť, ako ísť do ulíc. Je to jediný spôsob, ako môžu sa dožadovať splnenia sľubov, ktoré im politici neustále dávajú, ale potom ich neplnia. A to, že učitelia idú do ulíc a pôjdu aj v júli, pôjdu aj v septembri, je dôsledok neschopnosti a nečinnosti predchádzajúcich vlád, ktoré tu boli. Pán Petrák, ja sa neviem zbaviť pocitu, že vy podceňujete prácu učiteľov. Vy stále hovoríte o tom, aká je nekvalita na školách. Ako treba školy systematicky nejako redukovať, ako treba zvýhodňovať začínajúcich učiteľov, ale tých starších, ktorí učia 10, 20 rokov, netreba už finančne motivovať, pretože už zarábajú toľko, že im to prakticky stačí až do dôchodku. V podstate hovoríte to, čo hovoril aj bývalý minister školstva Draxler. Vy ste technokratický typ, ktorý vidíte za učiteľmi hodnotu, čísla, ale nie ľudí. Odporúčal by som vám, pán Petrák, aby ste si prečítali alebo aby ste si vypýtali od učiteľov výplatné pásky z celého Slovenska, nech vám posielajú na vašu poslaneckú adresu všetky výplatné pásky a z toho si urobte úsudok, koľko vlastne zarábajú. A posledná veta, ktorú chcem povedať: Kde sú všetci tí v Národnej rade, ktorí sa bili do pŕs, ako bojujú za učiteľov pred voľbami, a teraz sú... (Prerušenie vystúpenia časomerom.)
B. Bugár, podpredseda NR SR: (2002-11-06):
Takže panie poslankyne, páni poslanci, pristúpime k hlasovaniu v prvom čítaní o tomto bloku vládnych návrhov zákonov. Prosím teraz pána poslanca Farkasa, pána predsedu výboru, aby uviedol hlasovanie o novele zákona o štátnej službe colníkov, tlač 46.
Laššáková, Jana, podpredsedníčka NR SR (2015-03-11):
Nech sa páči, pán poslanec Poliačik, máte slovo.
Uhrík, Milan, poslanec NR SR (2018-05-28):
Ďakujem. Vážené kolegyne, milí kolegovia, cieľom predmetného návrhu zákona je naozaj obmedziť výdavky na chod úradov samosprávnych krajov, viedla nás k tomu práve situácia v Banskobystrickom samosprávnom kraji, kde sme mali tú možnosť porovnávať súčasné hospodárenie súčasného predsedu Luntera s minulým hospodárením, ktoré bolo ešte pod naším vedením. A naozaj bez teraz nadsádzky a bez nejakého politikárčenia Úrad Banskobystrického samosprávneho kraja mal pod vedením bývalého predsedu Mariana Kotlebu naozaj najnižší počet zamestnancov a najnižšie, široko-ďaleko najnižšie mzdové náklady, to znamená náklady na mzdy, platy, odmeny v rámci celého Slovenska. Súčasný predseda Lunter začal tým, že na prelome rokov vyhodil viac ako 15 zamestnancov, potom tých istých 15 zamestnancov začal hľadať, popritom si chceli presadiť dramatické navýšenie platových stropov, to spomínal kolega Ján Mora teraz v rozprave, keď sa mu to nepodarilo podľa svojich predstáv, tak prišli s iným návrhom, vytvoriť, nazvime to, mimovládnu organizáciu, aj keď je to organizácia, ktorá je zriadená samotným úradom, čiže by mala byť de facto ako keby vládna organizácia, ale teda zriadiť nejakú neziskovú treťosektorovú organizáciu, cez ktorú odlejú 1,5 mil. eur na mzdy, platy a nejaké odmeny svojich zamestnancov, pričom túto agendu by mal vytvárať a vyrábať teda, robiť Úrad Banskobystrického samosprávneho kraja. Svedčí to znovu len o tom, ako sú ľudia, ktorí prichádzajú do verejnej správy z tretieho sektora, zvyknutí na kadejaké financovanie, na štedré dotácie z rôznych organizácií, a keď zbadali tie platy na úradoch, ktoré boli tam reálne, my sme tam nezarábali nejaké super veľké tisíce, ten priemerný plat na úrade bol naozaj, poviem, neatraktívny, lebo predsa len cieľom úradu nie je dávať najlepšie platové podmienky široko-ďaleko, tak jednoducho boli sklamaní a hľadali všelijaké bočné uličky, ako si nejaké peniaze pre seba odliať. Ďakujem.
Grendel, Gábor, podpredseda NR SR (2021-05-13):
Prezentujme sa a hlasujme. (Hlasovanie.) Prítomných 130 poslancov, za 129, proti nikto, zdržal sa 1, hlasovali všetci prítomní. Konštatujem, že sme aj tento návrh schválili.
Blaha, Ľuboš, poslanec NR SR (2015-06-24):
Pán Brocka, ja sa s vami nebudem baviť týmto spôsobom, pretože... (Výkriky z pléna.) Pán Brocka... (Reakcia z pléna.) Dobre, budem svoje slovo sa snažiť dodržať, dokončím myšlienku, keď ma nebudete prerušovať, a poprosím vás, pán kolega, správajte sa ako slušný človek a nehučte po mne. Dobre, pán Brocka, máte svoj vek a správať sa takýmto spôsobom ako v škôlke, to je naozaj niečo neuveriteľné! (Reakcia z pléna.) Áno, poúčam staršieho človeka, pretože sa správa ako dieťa. Nemáte po mne čo ziapať! Dobre. Ďalšia vec. Dokončím túto myšlienku. To, čo robia nadnárodné korporácie v Kongu, je naozaj odsúdeniahodné a musíme si uvedomiť, že Západ nesie veľkú časť zodpovednosti za to, čo sa deje v Afrike. A teraz na žiadosť pána Brocku, ktorý má určite dôležitejšie veci, čo má povedať, a budem veľmi strážiť jeho čas, poviem iba posledné slová. Som veľmi rád, že táto deklarácia hovorí, že ideme po príčinách problémov. To znamená, že chceme pomáhať Afrike, chceme pomáhať, aby sme ju dostali z chudoby, aby sme tam už viac neviedli vojny. A naznačuje, že by sme mali bojovať proti obchodovaniu s ľuďmi, že by sme mali bojovať proti obchodovaniu so zbraňami, že by sme mali pomáhať Afrike sociálne a ekonomicky, že by sme mali sa snažiť Afriku integrovať aj do svetového obchodu, pretože ju vylučujeme tým, povedzme Európska únia, že vylučuje poľnohospodárske výrobky, v ktorých je Afrika najlepšia, z liberalizačných režimov, čiže je tam viacero štrukturálnych problémov, ktoré musíme vedieť riešiť. Ja aj poviem na záver iba jednu vec a pomôžem si autorom, ktorý nie je z mojej tradície politického myslenia, ale z tradície, ktorú predstavuje kresťanská pravica, s pápežom Františkom, ktorý povedal v najnovšej encyklike, kde pramenia problémy, odkiaľ to celé ide. A použijem jeho slová, nebudem hovoriť žiadne slová z ľavicovej terminológie, jeho slová. Štrukturálne zvrhlý ekonomický systém, kde bohatí vykorisťujú chudobných. Tu je základný problém, o ktorom dneska hovoríme, a to nehovorím ja, to hovorí pápež František. Ak tento problém nevyriešime, budeme tu mať nové vlny utečencov, nové vlny imigrantov a Európa bude utopená týmito vlnami. Môžeme riešiť následky donekonečna. Ale kým nevyriešime príčiny, nevyriešili sme nič. Toľko som chcel povedať, ďakujem za pozornosť aj pánovi Brockovi. Vďaka. (Potlesk.)
Hufková, Eva, poslankyňa NR SR (2013-07-01):
Ďakujem pekne, pani podpredsedníčka. Pán poslanec, podľa mňa je neadekvátne prirovnávať výmenné lístky k problémom šikanovania pacientov. Zovšeobecňovanie protekcie lekárov na poslancov, uprednostňovanie vyvolených nie je na mieste z vašich úst. Každý má právo si vybrať všeobecného lekára. Ak pacient nie je s tým lekárom spokojný, nie je spokojný s jeho ošetrovaním, má dnes možnosť si vybrať lekára iného. Taktiež má možnosť sa telefonicky sa objednať na vyšetrenie u odborníka bez zaplatenia prednostného vyšetrenia. Prednostné vyšetrenie, teda ošetrenie, si zaplatí len ten, kto príde v ten deň bez objednania na vyšetrenie k špecialistovi. Povinné výmenné lístky by mali ostať. Majú aj svoje negatíva, samozrejme, uznávam. Ale to nie je dôvod na ich zrušenie. A ešte ak by ste mi dovolili, nie je tu pani Žitňanská, chcem pani Žitňanskej len povedať, že určite nie som necitlivá k problémom pacientov. A otcovi chlapca s epileptickým záchvatom by som povedala, že chýbajúci výmenný lístok neošetrenia jeho syna nie je uvedený výmenný lístok, ale neposkytnutie akútnej pomoci. Pýtam sa, prečo autor článku, teda otec, nepodal sťažnosť na Úrad pre dohľad nad zdravotnou starostlivosťou, kde je v kompetencii úradu zlyhanie profesionálov riešiť, a nie medializovať daný problém. Ďakujem.
P. Hrušovský, predseda NR SR: (2003-09-23):
Teraz prosím pani poslankyňu Sárközy, aby z poverenia gestorského výboru Národnú radu informovala o výsledku prerokúvania návrhu vo výboroch, ako aj o stanovisku a odporúčaní gestorského výboru. Nech sa páči, pani poslankyňa.
Oravec, Richard, poslanec NR SR (2011-12-13):
Vo verejnom hlasovaní o návrhu na voľbu člena Rady Rozhlasu a televízie Slovenska bolo vydaných a poslanci si osobne prevzali 144 hlasovacích lístkov, teda na voľbe bolo prítomných 144 poslancov. Po vykonaní hlasovania overovatelia Národnej rady Slovenskej republiky spočítali hlasy a zistili, že vo verejnom hlasovaní o návrhu na voľbu člena Rady Rozhlasu a televízie Slovenska všetci poslanci odovzdali hlasovacie lístky. Zo 144 odovzdaných hlasovacích lístkov bolo 62 neplatných a 82 platných. Podľa platných hlasovacích lístkov overovatelia zistili, že - za Róberta Beňa hlasovali za 2 poslanci, proti 31, zdržalo sa 49, - za Bohumíra Bobockého hlasovalo za 0 poslancov, proti 30, zdržalo sa 52, - za Jána Dianišku hlasovalo za 0 poslancov, proti 32, zdržalo sa 50, - za Vladimíra Dobroviča hlasoval za 1 poslanec, proti 33 poslancov, zdržalo sa 48, - za Jozefa Foltýna hlasoval za 1 poslanec, proti 32, zdržalo sa 49, - za Ľubomíra Lintnera hlasovalo za 55 poslancov, proti 5 poslancov, zdržalo sa 22, - za Elenu Mallickovú hlasovalo za 0 poslancov, proti 30, zdržalo sa 52, - za Jozefa Mračnu hlasovalo za 0 poslancov, proti 31 poslancov, zdržalo sa 51, - za Bernadetu Tokárovú hlasovalo za 8 poslancov, proti 29, zdržalo sa 45. Na voľbu člena Rady Rozhlasu a televízie Slovenska je potrebný súhlas nadpolovičnej väčšiny hlasov prítomných poslancov. Overovatelia konštatujú, že vo verejnom hlasovaní nebol za člena Rady Rozhlasu a televízie zvolený žiaden z kandidátov. Nakoľko ani jeden z kandidátov nezískal nadpolovičnú väčšinu hlasov prítomných poslancov, do opakovanej voľby postupujú kandidáti, ktorí boli zvolení a získali najväčší počet hlasov. Sú to Ľubomír Lintner a Bernadeta Tokárová. Overovatelia poverujú svojho člena Richarda Oravca oboznámiť s výsledkom hlasovania Národnú radu Slovenskej republiky.
Dostál, Ondrej, poslanec NR SR (2020-06-04):
Pán poslanec Šeliga, chcem sa tiež vyjadriť k tej tajnej voľbe a verejnej voľbe. Myslím, že ani opakovanie tých argumentov zrejme nepresvedčí kolegov z opozície, ale naozaj to podstatné, to, čo si hovoril, no že treba rozlišovať, či, či tú voľbu uskutočňujú voliči a volia si svojich zástupcov, alebo tú voľbu uskutočňujú zodpo..., teda zvolení zástupcovia, ktorí sa majú zodpovedať. To neznamená, že je imperatívny mandát, ale, ale znamená to, že voliči majú právo vedieť, ako sa správajú ich volení zástupcovia. Z hľadiska verejnej kontroly je napríklad voľba, mnohé personálne voľby, napr. voľba kandidátov na ústavných sudcov alebo voľba generálneho prokurátora dôležitejšia ako 90 % zákonov, o ktorých tu hlasujeme, a o zákonoch hlasujeme verejne, čiže naši voliči vedia, ako hlasujeme o zákonoch, ale nevedia, ako hlasujeme o personálnych veciach. A v čom je tom podstatný rozdiel? Veď v tom tam nie je žiadny podstatný rozdiel a niektoré, nie všetky, niektoré z tých personálnych volieb sú dôležitejšie ako mnohé z tých hlasovaní o zákonoch. A pokiaľ sa tu argumentuje tým, že jedine tajná voľba je naozaj slobodná, tak potom tomu nerozumiem, lebo to by znamenalo, že keď sa hlasuje o návrhoch zákonov, tak sú poslanci neslobodní, lebo hlasujú verejne. Však poslanci musia hlasovať slobodne aj tajne, keď sa hlasuje, aj verejne, lebo má byť slobodný výkon mandátu iba vo vzťahu k personálnym voľbám a nemá byť slobodný výkon mandátu pri hlasovaní o návrhoch zákonov? Však to je, to je, úplne absurdná argumentácia. Čiže slobodný výkon mandátu a zároveň verejná kontrola, verejné hlasovanie o návrhoch zákonov a verejné, verejná voľba aj v personálnych veciach.
Hrnčiar, Andrej, podpredseda NR SR (2019-09-20):
Vážené panie poslankyne, vážení páni poslanci, otváram ôsmy rokovací deň 49. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslanci Jozef Burian, Stanislav Drobný, Viera Dubačová, Natália Grausová, Stanislav Mizík, Ján Mora, Ján Podmanický, Veronika Remišová a Lucia Žitňanská. O ospravedlnenie z dôvodu práceneschopnosti požiadal poslanec Mikuláš Krajkovič. Podľa odsúhlasenej zmeny programu pristúpime k rokovaniu o bodoch 72 a 113 programu, ku ktorým bude zlúčená rozprava . Pri prerokovaní návrhov budeme postupovať tak, že najskôr vystúpia predkladatelia a po nich vystúpi určená spravodajkyňa z výboru pre sociálne veci. Najskôr pristúpime k prvému čítaniu o návrhu poslancov Národnej rady Slovenskej republiky Róberta Madeja, Roberta Fica, Erika Tomáša a Juraja Blanára na vydanie zákona, ktorým sa mení a dopĺňa zákon č. 201/2008 Z. z. o náhradnom výživnom a o zmene a doplnení zákona č. 36/2005 Z. z. o rodine a o zmene a doplnení niektorých zákonov v znení nálezu Ústavného súdu Slovenskej republiky č. 615/2006 Z. z. v znení neskorších predpisov a ktorým sa menia a dopĺňajú niektoré zákony . Návrh zákona má parlamentnú tlač 1626. Návrh na jeho pridelenie na prerokovanie výborom je v rozhodnutí č. 1729. Dávam slovo poslancovi Róbertovi Madejovi, aby návrh zákona uviedol.
P. Hrušovský, podpredseda NR SR: (2001-09-18):
J. Cuper, poslanec: Chcem reagovať na tú pasáž vystúpenia pána poslanca Šťastného, kde hovoril o zriaďovateľských funkciách obcí voči základným školám. Ja si myslím, že pán minister Ftáčnik nepochopil úlohu štátu pri zriaďovaní štátnych škôl s vyučovacím jazykom štátnym. Aj za prvej republiky platilo, že štát sa zásadne nezbavoval právomoci zriaďovať školy so štátnym vyučovacím jazykom. Na obce prechádzala právomoc iba zriaďovať školy s iným vyučovacím jazykom ako štátnym. Ja si neviem dosť dobre predstaviť, ako bude vyzerať slovenské školstvo na južnom Slovensku, keď teraz chodia deti, ktoré chcú navštevovať slovenskú školu, niekde aj 20 km do slovenskej školy. Ak túto právomoc dáme maďarským starostom na južnom Slovensku, myslím si, že sa môžeme vôbec so schopnosťou Slovákov existovať na južnom Slovensku a ich detí navštevovať slovenské školstvo rozlúčiť. Toto je jednoducho nezodpovednosť. Obdobne si myslím a súhlasím s ním, ale aj s pani Tóthovou, že napísať do zákona, že celá kontrola výstavby a urbanizmu prejde na obce aj tie, ktoré budú mať 50 obyvateľov, je takisto nezodpovedné. To Slovensko z hľadiska urbanistického zrejme bude vyzerať ako Burkina Faso, ktorú som navštívil a z ktorej som sa vrátil predvčerom, pretože aj tam zrejme zodpovedajú za to tie miestne komúny. Takže v každom prípade si myslím, že, vážený pán kolega Šimko, vaši úradníci aj ostatní ministri, ktorí boli zodpovední , síce vypočuli Mikiho, ale robili to veľmi rýchlo a veľmi horúcou ihlou.
Hrnko, Anton, poslanec NR SR (2017-06-14):
Je cťou byť kapitánom takého mužstva, ako velí pán Danko, a vy sa už ani nehláste, vy ste mali modrú knižku. (Reakcia z pléna.)
M. Číž, podpredseda NR SR: (2007-06-22):
(Hlasovanie.) Prítomných 138 poslancov, za návrh 99 poslancov, zdržalo sa 37 poslancov, nehlasovali 2 poslanci. Konštatujem, že návrhy zo spoločnej správy sme schválili.
Danko, Andrej, predseda NR SR (2019-09-25):
Ďakujem, pán poslanec. Dávam slovo spravodajcovi, ktorého určil navrhnutý gestorský ústavnoprávny výbor, poslancovi Maroszovi, nech sa páči, pán poslanec.
Nicholsonová, Lucia, podpredsedníčka NR SR (2016-06-14):
Pán poslanec Dostál bol posledným ústne prihláseným do rozpravy. Chcem sa opýtať, reagovať bude pán minister zahraničných vecí, ale chcem sa opýtať, či v rámci rozpravy alebo či to chcete ako záverečné slovo. Ako záverečné slovo. Takže končím rozpravu k tomuto bodu. Nech sa páči, pán minister, máte slovo.
Zemanová, Anna, poslankyňa NR SR (2021-02-03):
Ďakujem pekne. Ja len hlavne by som chcela poďakovať Janke Bittó Cigánikovej za doplnenie môjho vystúpenia a zareagujem len na vášho, komentár vášho lídra pána poslanca Pellegriniho, ktorý nás upozorňuje na to, že áno, aj SaS je súčasťou tejto koalície a že my sme spoluzodpovední za to, ako sa koalícia správa a ako táto vláda funguje. Áno, my sme pevnou súčasťou tejto koalície, my sa nikam, nikam neodchádzame a my vlastne naozaj chceme plniť tie veci, ktoré sme si v našom programe vytýčili a ktoré sme si vytýčili aj v programe, v programovom vyhlásení vlády. Len by som bola rada, keby ste sa započúvali do vašich vlastných slov a ich spodobnili aj pre seba, pretože, vy, pán poslanec Pellegrini, vy ste boli premiérom, vy ste boli vicepremiérom, vy ste boli podpredsedom strany SMER niekoľko rokov a vy ste spoluzodpovedný za stav našej krajiny, v akom sa stala, v akom stave je súdnictvo, v akom stave je justícia, v akom stave sa prepadáme v rebríčku korupcií, v akom stave je naše zdravotníctvo, v akom stave sa... Aj z toho dôvodu nastáva, celá je pandémia, pretože práve zdravotníctvo je to, ktoré najviac pri tejto situácii trpí. Takže nie ukazujte na... My sme si spolu vedomí, že sme spoluzodpovední. Sme súčasťou tejto vlády, ale aj vy ste boli pevnou súčasťou tej vlády, vlády hrôzovlády, ktorá bola za vlády Fica, ale aj za vašej vlády, vlády Petra Pellegriniho.
Podmanický, Ján, poslanec NR SR (2017-10-19):
Teraz budeme hlasovať o pozmeňujúcom a doplňujúcom návrhu pána poslanca Vážneho.
Pellegrini, Peter, predseda NR SR (2015-05-14):
Jaj, mňa?
Grendel, Gábor, podpredseda NR SR (2021-05-05):
Štyri faktické poznámky na vystúpenie pána poslanca Vašečku. Pán poslanec Kočiš ako prvý.
V. Veteška, podpredseda NR SR: (2003-12-02):
(Po prestávke.)
P. Hrušovský, predseda NR SR: (2004-09-09):
Druhú formuluje takto: „Počet pracovníkov vedy a výskumu na Slovensku klesol od roku 1988 do roku 2002 o 43 919 pracovníkov, a je len 32 % z počtu, ktorý bol v roku 1988. Otázka: V súvislosti s tým by som chcel vedieť, ako stúpal počet slovenských prostitútok na Slovensku a v zahraničí od roku 1988 do roku 2002?“
Jurinová, Erika, podpredsedníčka NR SR (2012-09-11):
Ďakujem. Nech sa páči, pán poslanec Mičovský.
Matovič, Igor, poslanec NR SR (2024-02-27):
Napísal si.. čo si vypínaš...
V. Veteška, podpredseda NR SR: (2005-12-06):
Nasleduje druhé čítanie o vládnom návrhu zákona, ktorým sa mení a dopĺňa zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov (tlač 1334). Spoločná správa 1334a. Vládny návrh zákona odôvodní podpredseda vlády a minister financií pán Ivan Mikloš.
P. Hrušovský, predseda NR SR: (2003-11-11):
(Hlasovanie.) 125 prítomných, 48 za návrh, 66 proti, 11 sa zdržalo. Návrh sme neschválili. Ďalší návrh.
Jurinová, Erika, podpredsedníčka NR SR (2013-12-03):
Ďakujem pekne, pán spravodajca. Otváram rozpravu. Do rozpravy som dostala tieto prihlášky: za klub OĽaNO Igor Matovič, ďalej je do rozpravy prihlásený pán poslanec Daniel Lipšic, pán poslanec Alojz Hlina, pán poslanec Ľubomír Galko. Dávam slovo pánovi poslancovi Matovičovi. Nech sa páči.
Figeľ, Ján, podpredseda NR SR (2012-07-02):
Ďakujem. Ďalší je pán poslanec Kadúc.
Bugár, Béla, podpredseda NR SR (2017-06-20):
Nech sa páči, prezentujme sa a hlasujme o návrhu vrátiť návrh zákona na prepracovanie. (Hlasovanie.) Prítomných 147 poslancov, za 64, proti 69, zdržalo sa 14 poslancov. Konštatujem, že návrh nebol schválený. Ďalej. Nech sa páči.
Mojš, Milan, poslanec NR SR (2017-05-16):
Pán predsedajúci, dajte, prosím, hlasovať o zákone ako celku s odporúčaním gestorského výboru schváliť.
Glváč, Martin, podpredseda NR SR (2019-06-27):
Ďakujem. S faktickými dvaja poslanci. Končím možnosť prihlásiť sa. Pani poslankyňa Verešová, nech sa páči.
Figeľ, Ján, podpredseda NR SR (2012-12-05):
Ďakujem pekne. Faktické poznámky na vystúpenie pána poslanca nie sú. Nasledujúcim rečníkom v rozprave je Tibor Bastrnák. Nevidím ho v sále, takže týmto sme vyčerpali zoznam všetkých aj ústne prihlásených rečníkov, vyhlasujem týmto rozpravu za skončenú. Chce sa k rozprave vyjadriť navrhovateľka, pani ministerka? (Reakcia navrhovateľky.) Nech sa páči.
Bugár, Béla, podpredseda NR SR (2017-10-13):
Nech sa páči, prezentujme sa a hlasujeme o tomto návrhu uznesenia. (Hlasovanie.) Prítomných 135 poslancov, za návrh hlasovalo všetkých 135 poslancov. Návrh sme schválili. Teraz prosím pani poslankyňu Krištúfkovú, aby uviedla hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 571/2009 Z. z. o rodičovskom príspevku, tlač 719, bod č. 50. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 571/2009 Z. z. o rodičovskom príspevku , tlač 719.)
M. Hort, podpredseda NR SR: (2008-09-10):
Otváram všeobecnú rozpravu. Konštatujem, že som nedostal žiadnu písomnú prihlášku do rozpravy. Pýtam sa, či sa chce niekto z prítomných poslankýň alebo poslancov prihlásiť ústne. Nie je to tak. Uzatváram možnosť podania ústnych prihlášok. Vyhlasujem všeobecnú rozpravu za skončenú a prerušujem rokovanie o tomto bode programu do 11.00 hodiny, keď budeme o ňom hlasovať. Ďakujem, pán podpredseda vlády a minister, za seriál vašich zákonov. A teraz budeme pokračovať prvým čítaním o vládnom návrhu zákona, ktorým sa mení a dopĺňa zákon č. 618/2003 Z. z. o autorskom práve a právach súvisiacich s autorským právom (autorský zákon) v znení neskorších predpisov . Vládny návrh zákona ste dostali ako tlač 746. Návrh na jeho pridelenie na prerokovanie výborom je v rozhodnutí č. 766. Vítam teraz v Národnej rade pána ministra kultúry, pána Marka Maďariča, a žiadam ho, aby predniesol úvodné slovo k tomuto návrhu zákona. Nech sa páči.
Šimečka, Michal, podpredseda NR SR (2023-11-28):
Bohužiaľ, sa to... vyzerá, že nestihlo. (Smiech v sále. Reakcie z pléna.) Alebo ak chcete reagovať, tak môžte s reakciou na faktické poznámky. Aj keď teda... (Reakcia pléna.) Ale nie je to automatické, musí sa pri... musí sa prihlásiť. Nevadí. Budeme pokračovať v rozprave, pán poslanec Dostál. (Ruch v sále.)
Danko, Andrej, predseda NR SR (2018-06-15):
Ďakujem. Žiada si slovo pán spravodajca? Nie. Prerušujem rokovanie o tomto bode programu. A budeme pokračovať Správou špeciálneho prokurátora o činnosti Úradu špeciálnej prokuratúry a poznatkoch Úradu špeciálnej prokuratúry o stave zákonnosti za rok 2017 . Správa má tlač 981 a spoločná správa výborov má tlač 981a. Súčasne pozývam a dávam slovo špeciálnemu prokurátorovi Dušanovi Kováčikovi.
Spišiak, Jaroslav, poslanec NR SR (2023-11-28):
Ďakujem za slovo. Moja faktická poznámka je k pani predrečníčke. Ona hovorila, že tí vyšetrovatelia, prokurátori, sudcovia tu boli, boli, boli. Boli a vyšetrovali, čiže konkrétne Čurilla, čurillovci, NAKA vyšetrovali, ako tu už bolo povedané, zločincov, zločinecké najzávažnejšie organizácie, v tomto prípade konkrétne takáčovcov. Týchto takáčovcov obvinili a títo takáčovci tak, jak všetci veľkí zločinci pod ťarchou dôkazov sa rozhodli spolupracovať a svedčiť. A oni svedčili proti štátnemu úradníkovi, ktorý s nimi vykonával tú ich trestnú činnosť. Tento štátny úradník sa tiež naplašil pod ťarchou dôkazov a svedčil o iných štátnych úradníkoch a takto postupne tí vyšetrovatelia získavali dôkazy, svedecké výpovede o vyšších a vyšších štátnych úradníkoch. Zhodou okolností všetci títo štátni úradníci boli nominanti strany SMER, ktorá bola vládna, až nakoniec sa dopracovali k štátnemu úradníkovi, riaditeľovi SIS, ktorý bol už práve nominantom novej vlády, čiže konkrétne z vlády pána Matoviča. A nezastavilo ich ani to, lebo nemohli tie svedecké výpovede zahodiť, lebo to sa nehodí, lebo to je politické. To vôbec nebola žiadna politická objednávka. Jednoducho to bola práca, mravenčia práca, komplikovaná práca a až potom, keď pán riaditeľ SIS mal problémy alebo videl, cítil, že bude mať problémy, až vtedy zrazu nastala vojna v polícii, lebo tajná služba zrazu začala pripravovať materiály, aby zdiskreditovala a znevážila tých vyšetrovateľov. Čiže od toho momentu sa to začalo, a nie tak, že oni išli politicky, na politickú objednávku. Oni jednoducho robili svoju prácu systematicky, postupne, tak ako sa to robiť má. Až narazili na veľmi ťažkého nepriateľa... (Prerušenie vystúpenia časomerom.)
Laššáková, Jana, podpredsedníčka NR SR (2015-04-17):
Panie poslankyne, páni poslanci, budeme ďalej pokračovať v rokovaní v rozprave. Chcem vás ale informovať o výsledku poslaneckého grémia. Bolo navrhnuté, aby sme rokovali aj v sobotu, v nedeľu. Ja chcem povedať, že plénum rozhodlo o tom, že dneska budeme rokovať do 14.00 hod., ďalej, že budeme pokračovať v rokovaní o skrátenom legislatívnom konaní v utorok od 9.00 hodiny. Vláda Slovenskej republiky sa chce stretnúť so živnostníkmi, chce hľadať ešte lepšie riešenia, aby sme potom, keď budeme rokovať o zákonoch, vedeli v pozmeňujúcich návrhoch tieto riešenia pretaviť do zákona. Toľko je náš postoj. Nech sa páči, s procedurálnym návrhom pán poslanec Lipšic.
B. Bugár, podpredseda NR SR: (2003-04-25):
Pán spravodajca, chcete k tomu zaujať stanovisko? Nie. Takže pristúpime k tajnému hlasovaniu o návrhu na voľbu predsedu a 4 členov Správnej rady Ústavu pamäti národa a 2 členov jeho dozornej rady. Hlasovanie vykonáme na osobitných hlasovacích lístkoch, ktoré sú farebne odlíšené. Chcem pripomenúť, že svoju voľbu vyjadríte tak, že na príslušnom hlasovacom lístku pri každom mene a priezvisku kandidáta zakrúžkujete tú alternatívu, za ktorú hlasujete - za, proti alebo zdržiavam sa. Upozorňujem, že pri voľbe členov správnej rady je platný ten lístok, na ktorom je zakrúžkovaná alternatíva za najviac  u 4 kandidátov, čo je uvedené aj na hlasovacom lístku. Pri voľbe členov dozornej rady ústavu  sa volia 2 členovia. Zároveň vás chcem upozorniť aj na to, že uskutočníme tajnú voľbu aj na  pozorovateľa do Stálej delegácie pozorovateľov v Európskom parlamente, kde sú navrhnutí 3 kandidáti a volí sa jeden z pozorovateľov do Stálej delegácie pozorovateľov v Európskom parlamente. Takže pristúpime k tajnému hlasovaniu. Prosím najprv overovateľov, aby sa ujali svojej funkcie a dohliadali na priebeh volieb. (Akt tajného hlasovania.) (Pokračovanie rokovania o 10.01 hodine.)
Dostál, Ondrej, poslanec NR SR (2016-05-25):
Ďakujem všetkým trom kolegom, ktorí zareagovali. K pánu poslancovi Budajovi, ktorý, bohužiaľ, tu už nie je, by som chcel povedať, že zrejme nie celkom počúval, čo som povedal, ja som, naopak, to, čo on nazval duálnym systémom, pochválil, ocenil som, že ten návrh sa neupína iba na obecné škôlky, ale počíta aj so súkromnými a cirkevnými materskými školami, a rovnako, že k forme materskej školy dopĺňa aj formu detskej skupiny, čím zvyšuje flexibilitu, čo sú všetko veci, ktoré ja vítam. To, čo pán poslanec Budaj nazval pokuta štátu, keby bolo pokuta štátu, tak možno by sa o tom dalo uvažovať. V tomto prípade to však nie je pokuta pre štát, ale je to pokuta pre obec, čo je teda drobný rozdiel z pohľadu možno poslanca Národnej rady, z pohľadu samotnej obce to až taký drobný rozdiel, obávam sa, nie je. A do tretice ma pán Budaj asi zle počul, keď som hovoril o tom recyklovaní, lebo ja som povedal, že nemám nič proti recyklovaniu dobrých návrhov. Ja som tým iba reagoval na kritiku kolegov predkladateľov tohto návrhu zákona na adresu ostatných poslancov opozície, ktorí prišli s väčším množstvom návrhov, a práve on ich označil za recyklované, ako by to bolo niečo zlé. Podľa mňa to nič zlé nie je. Čo sa týka pána poslanca Poliačika, tie detské skupiny nie sú podľa môjho názoru priamo v tomto zákone nijako tak upravené, aby bolo jasné, aby boli použiteľné. Povinnosti, ktoré zákon stanovuje, by mali nastúpiť vlastne až v školskom roku 2017/2018, čiže je to problém skôr z hľadiska formy zákona ako nejaký praktický.
Hrnčiar, Andrej, podpredseda NR SR (2016-12-07):
Ďakujem. Chce zaujať k rozprave stanovisko spravodajkyňa? Nie je tomu tak, prerušujem rokovanie o tomto bode programu. Pristúpime k prvému čítaniu o návrhu poslancov Lucie Ďuriš Nicholsonovej, Juraja Drobu a Natálie Blahovej na vydanie zákona, ktorým sa mení a dopĺňa zákon č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov a ktorým sa dopĺňa zákon č. 330/2007 Z. z. o registri trestov a o zmene a doplnení niektorých zákonov v znení neskorších predpisov. Návrh zákona má parlamentnú tlač 322, návrh na jeho pridelenie na prerokovanie výborom je v rozhodnutí č. 327. Dávam slovo poslankyni Lucii Ďuriš Nicholsonovej, aby návrh zákona uviedla. (Rokovanie o návrhu poslancov Národnej rady Slovenskej republiky Lucie Ďuriš Nicholsonovej, Juraja Drobu a Natálie Blahovej na vydanie zákona, ktorým sa mení a dopĺňa zákon č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov a ktorým sa dopĺňa zákon č. 330/2007 Z. z. o registri trestov a o zmene a doplnení niektorých zákonov v znení neskorších predpisov , tlač 322.)
Laurenčík, Milan, podpredseda NR SR (2020-04-22):
Máte to písomne, prosím vás? (Reakcia z pléna.) Budeme teda hlasovať o procedurálnom návrhu pána poslanca Petra Žigu. Zopakujem znenie návrhu: „Navrhujem, aby Národná rada Slovenskej republiky prerušila svoje rokovanie až do obdobia, kým vláda Slovenskej republiky nezruší uznesenie č. 7435 zo dňa 6. 4. 2020, v ktorom zakazuje zhromažďovať sa.“ Prezentujme sa a hlasujme. (Hlasovanie.) Prítomných 127, za 45, proti 79, zdržal sa 1, nehlasovali 2. Tento procedurálny návrh sme neschválili. Ďalší procedurálny návrh má pán podpredseda Pellegrini. Nech sa páči.
P. Paška, predseda NR SR: (2007-12-12):
(Rokovanie 16. schôdze NR SR sa skončilo o 16.07 hodine.)
P. Paška, predseda NR SR: (2008-09-23):
Pán poslanec Štefanec, vy ste sa podpísali dvakrát, je tam len 14 podpisov, je mi ľúto. Treba venovať namiesto odchádzania zo sály viac pozornosti poslaneckej práci. Ďakujem pekne. Ideme ďalej, pán poslanec. Budeme hlasovať.
Figeľ, Ján, podpredseda NR SR (2014-05-16):
Nech sa páči, s reakciou Antonín Cicoň.
Gažovičová, Tina, poslankyňa NR SR (2024-06-21):
Ďakujem. Ja by som sa chcela len stručne poďakovať kolegyni Veslárovej, ktorá naozaj ako obdivuhodne spája aj svoju profesiu právničky aj s tou osobnou skúsenosťou osoby so zdravotným znevýhodnením a myslím, že má naozaj také, akoby jedinečný vhľad do toho, že čo všetko ľudia so zdravotným znevýhodnením a ich blízke osoby potrebujú. A ja tým, že sa dlhodobo venujem aj inkluzívnemu vzdelávaniu a veľa sa stretávam s rodičmi, ktorí majú deti so zdravotným znevýhodnením, tak vnímam aj ich časté obavy, častú preťaženosť, častý aj strach z toho, že ako to budú zvládať, keď povedzme už tie deti nie sú malé deti, ale sú to, sú to aj dospelí ľudia, ako je to aj fyzicky náročné sa starať o osobu s ťažkým zdravotným znevýhodnením. A ako naozaj si myslím, že presne toto sú také návrhy, ktoré by mali byť posunuté do druhého čítania, aby mohli byť detailne rozdiskutované na sociálnom výbore a aby naozaj sa toto plénum venovalo aj tomu, ako pomôcť tejto skupine ľudí a teda ich blízkym. Takže ďakujem ešte raz za ten návrh.
Hrnčiar, Andrej, podpredseda NR SR (2017-02-09):
Ďakujem. Otváram, teda prosím spoločnú spravodajkyňu z výboru pre ľudské práva a národnostné menšiny poslankyňu Annu Verešovú, aby informovala Národnú radu o výsledku prerokovania správy vo výboroch.
Kollár Boris, predseda NR SR (2023-06-28):
Prosím, prezentujme sa a hlasujeme. (Hlasovanie.) Prítomných 145, za 107, 36 sa zdržalo, 2 nehlasovali. Uvedený návrh sme schválili.
Liba, Peter, poslanec NR SR (2022-06-15):
Ďakujem. Vážené kolegyne, kolegovia, Výbor Národnej rady Slovenskej republiky pre hospodárske záležitosti ma určil za spravodajcu k návrhu poslankyne Národnej rady Jarmily Halgašovej na vydanie zákona, ktorým sa mení a dopĺňa zákon č. 469/2003 Z. z. o označeniach pôvodu výrobkov a zemepisných označeniach výrobkov a o zmene a doplnení niektorých zákonov v znení neskorších predpisov, tlač 1048. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: ústavnoprávny výbor a Výbor Národnej rady pre hospodárske záležitosti. Za gestorský výbor navrhujem Výbor Národnej rady pre hospodárske záležitosti. Odporúčam, aby výbory predmetný návrh zákona prerokovali do 9. septembra 2022 a v gestorskom výbore do 12. septembra 2022. Pán predsedajúci, otvorte, prosím, všeobecnú rozpravu.
Beblavý, Miroslav, poslanec NR SR (2013-09-18):
Ďakujem pekne. Štandardne nevystupujem s faktickou poznámkou, keď hovorí poslanec mojej vlastnej strany, lebo myslím si, že faktické poznámky nemajú slúžiť ako určité psychologické výstuže. Mali by slúžiť na diskusiu. Ale v tomto prípade je to naozaj nevyhnutné z dvoch dôvodov. Jeden ten dôvod je, že, je vyvážiť trošku všetku tú, povedal by som, agresivitu, ktorá tu zaznela v doterajších faktických poznámkach. A ten druhý dôvod je naozaj upozorniť na jednu vec alebo len podčiarknuť, ktorú Ivan Mikloš povedal, a to je poznámka o prezidentskom rozpočte. Vláda Roberta Fica tu už vládla raz štyri roky, teraz už vládne druhý rok a za ten čas nikdy nedokázala zostaviť a vykonať ťažký rozpočet. Najprv hospodárila v raste, takže deficit ani poriadne neznižovala. Potom hospodárila v kríze tak, že nás skoro zbankrotovala. A teraz začala konsolidovať tak, že nekonsoliduje. Môžme mať nádej, že je to len prezidentský rozpočet a všetko to zostane na krk tomu, kto po Robertovi Ficovi preberie vládnu zodpovednosť. Ale ja sa, Ivan, skôr obávam, že to skôr dokazuje, že nikto v SMER-e nevie konsolidovať. A nejde len o problém prezidentského rozpočtu Roberta Fica, ktorý je určite pravdivý. Ale je to problém štrukturálnej neschopnosti takúto konsolidáciu viesť. A, bohužiaľ, podľa výsledkov prezidentských volieb a iných faktorov to budeme môcť, nielen my, ale aj všetci občania Slovenskej republiky, zažiť dosť v napätom znení v najbližších dvoch, troch rokoch.
Grendel, Gábor, podpredseda NR SR (2022-06-14):
Vyhlasujem rozpravu za skončenú. Želá si záverečné slovo pán navrhovateľ? Áno? Nech sa páči.
Valocký, Jozef, poslanec NR SR (2016-10-19):
Vážený pán predseda, vážené kolegyne, kolegovia, dovoľte, aby som vystúpil ako spravodajca výboru k vládnemu návrhu zákona o požiadavkách a postupoch pri odbere a transplantácii ľudského orgánu, ľudského tkaniva a ľudských buniek a o zmene a doplnení niektorých zákonov. Predseda Národnej rady pridelil uvedený návrh zákona na prerokovanie ústavnoprávnemu výboru a výboru pre zdravotníctvo. Výbory prerokovali predložený návrh zákona v stanovenej lehote. Uvedené výbory súhlasili s návrhom zákona a odporučili Národnej rade predložený návrh zákona schváliť s pozmeňujúcimi a doplňujúcimi návrhmi. Gestorský výbor nedostal žiadne stanoviská poslancov, ktorí nie sú členmi výborov, ktorým bol návrh pridelený. IV. časť spoločnej správy obsahuje pozmeňujúce a doplňujúce návrhy. Výbor Národnej rady pre zdravotníctvo ako gestorský výbor rokoval 11. októbra 2016, odporučil Národnej rade zákon schváliť s odporúčanými pozmeňujúcimi a doplňujúcimi návrhmi. Súčasne gestorský výbor odporučil hlasovať o bodoch 1 až 66 uvedených v IV. časti spoločnej správy spoločne s návrhom gestorského výboru schváliť. Spoločná správa výborov bola schválená uznesením č. 20 z 11. októbra, kde ma výbor poveril za spoločného spravodajcu, predniesť spoločnú správu výboru na schôdzi Národnej rady Slovenskej republiky v zmysle § 83 ods. 4 zákona o rokovacom poriadku. Pán predseda, skončil som, môžete otvoriť rozpravu.
Krátky, Rastislav, poslanec NR SR (2024-05-10):
Ďakujem za slovo. Tiež vyrušuje to, keď sa predchádzajúca ministerka pani Milanová označuje ako za neviditeľnú. No skúste byť jeden z top viditeľných ľudí vo vláde, keď tu máte po sto rokoch najväčšiu pandémiu a je treba riešiť energetickú krízu, zdravotnícku krízu a iné. A to už je fajn, že niektorí ľudia možno nevideli, čo robila, ale ja by som tiež chcel ako kolega Jožo Pročko, ktorý bol v zdravotníckom výbore, teda pardon, vo výbore pre kultúru a vie dobre dať odpočet ministerke Milanovej, vyzdvihnúť také tie najväčšie veci, ktoré som si ja všimol. Tak napríklad mediálny zákon, top hodnotenie to malo aj na medzinárodnej úrovni. Takú úroveň to malo, keď to priniesla. Takisto jeden z najväčších rozpočtov nechala pre rok 2023. Takisto najväčšia čiastka snáď v histórii samostatného Slovenska vyčlenená pre obnovu kultúrnych pamiatok. 75 miliónov tam bolo pre zazmluvnenie kultúrno-kreatívnych centier. Obnova vôbec Krásnej Hôrky začala, kompletná rekonštrukcia. Lúčnica má vlastné priestory konečne. Slovenská národná galéria ani nehovorím, teraz po 75 rokoch a ma opravte, keď hovorím azda aj málo, 75 rokov, konečne sa to ukončilo a môžeme tieto krásne priestory užívať. A množstvo iného, Jozef už opakoval viaceré veci. Teda nechcem opakovať po Jozefovi, ktorý opakoval, teda ktorý hovoril viaceré veci. To sú všetko veci, ktoré sa robili a ktoré sa stihli za ten krátky čas, a bolo toho ešte mnoho iného ako také veci, ktoré tejto koalícii vôbec nič nehovoria, ako je napríklad transparentné výberové konanie a dosadzovanie ľudí cez otvorené výberové konania. Tak isto úspora na IT, 16-tisíc za dva pro... 16-tisíc, ospravedlňujem sa, 16 miliónov len na dvoch projektoch úspora. No dajte vy odpočet!
Ježík, Jozef, poslanec NR SR (2018-10-23):
Ďakujem. Keďže boli dnes v rozprave podané pozmeňujúce návrhy, v zmysle § 83 ods. 4 rokovacieho poriadku dajte, prosím, hlasovať za skrátenie lehoty.
Bugár Béla, podpredseda NR SR (2016-10-11):
Zapnite mikrofón pánovi poslancovi Mihálovi.
Laššáková, Jana, podpredsedníčka NR SR (2015-03-24):
Ďakujem pekne, pán spravodajca. Zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa niekto hlási do rozpravy ústne. (Reakcia z pléna.) Pán spravodajca sa hlási do rozpravy. Nech sa páči, máte slovo.
Mikuš, Jozef, poslanec NR SR (2010-12-15):
Pán predsedajúci, dajte teraz hlasovať o tom, že Národná rada Slovenskej republiky v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárstvo, výstavbu a dopravu a Výboru Národnej rady Slovenskej republiky pre verejnú správu a regionálny rozvoj a aby za gestorský výbor určila hlasovaním Výbor Národnej rady Slovenskej republiky pre hospodárstvo, výstavbu a dopravu a že určené výbory návrh zákona prerokujú v druhom čítaní vo výboroch do 27. januára 2011 a v gestorskom výbore do 31. januára 2011.
Jurinová, Erika, podpredsedníčka NR SR (2012-10-17):
Nech sa páči, pán poslanec Hrnčiar.
B. Bugár, podpredseda NR SR: (2003-01-15):
Konštatujem, že Národná rada Slovenskej republiky v tajnom hlasovaní zvolila viceprezidenta Prezídia a ďalších členov Prezídia Fondu národného majetku Slovenskej republiky a predsedu Dozornej rady a ďalších členov Dozornej rady Fondu národného majetku Slovenskej republiky. Ďakujem všetkým overovateľom za spoluprácu a odvedenú robotu. návrh na voľbu zástupcu zamestnancov do Predstavenstva Národného úradu práce . Návrh ste dostali ako tlač 126, súčasťou návrhu je aj návrh uznesenia Národnej rady. Prosím teraz poverenú členku výboru pre sociálne veci a bývanie poslankyňu Kláru Sárközy, aby informovala Národnú radu o prerokovaní tohto návrhu vo výbore. Nech sa páči.
Laššáková, Jana, podpredsedníčka NR SR (2014-02-13):
Pán poslanec Bugár, nech sa páči.
P. Hrušovský, predseda NR SR: (2004-01-22):
(Hlasovanie.) 139 prítomných, 138 za, 1 sa zdržal. Návrh zákona do druhého čítania sme schválili. Ďalší návrh. J. Miklušičák, poslanec: Pán predseda, dajte teraz hlasovať o tom, že Národná rada Slovenskej republiky v súlade s vaším rozhodnutím prideľuje predložený návrh zákona na prerokovanie ústavnoprávnemu výboru, výboru pre financie, rozpočet a menu a výboru pre hospodárstvo, privatizáciu a podnikanie a tiež že za gestorský výbor určí Ústavnoprávny výbor Národnej rady Slovenskej republiky a určuje termín na jeho prerokovanie pre výbory do 30 dní a gestorskému výboru do 31 dní v druhom čítaní. Pán predseda, dajte hlasovať.
Hlinka, Jozef, poslanec NR SR (2022-11-08):
Keďže sme odhlasovali body zo spoločnej správy a hlasovali sme aj o podanom pozmeňujúcom návrhu, dajte, prosím, hlasovať, pán predsedajúci, o tom, že prerokovaný návrh zákona prerokujeme v treťom čítaní ihneď.
Zmajkovičová, Renáta, podpredsedníčka NR SR (2012-10-25):
S faktickou poznámkou jeden poslanec – pán poslanec Viskupič. Uzatváram možnosť prihlásiť sa s faktickou poznámkou. Pán poslanec Viskupič.
Bagačka, Michal, poslanec NR SR (2016-06-15):
Ďakujem za slovo. Ja sa v podstate tiež pridávam, že celá táto debata naozaj má svoj zmysel a bolo tam veľa vecí, s ktorými som sa naozaj úplne stotožňoval, veľa vecí, ktoré sú naozaj ešte na diskusiu, a veľa vecí, ktoré sa ešte, samozrejme, ani nespomenuli, lebo školstvo je problematika naozaj obrovská. A ja sa len k jednej, k jednej tvojej takej poznámke, čo si povedal na začiatku ohľadne, mladí a starší učiteľ. Ja súhlasím, poprípade pridávam sa k tomu, že aj starší učiteľ, ktorý nemusí byť totálne inovatívny a používať len najmodernejšie prostriedky, vie perfektne odučiť aj klasickými metódami svoje hodiny. Je to, ako si povedal, o ľuďoch, pretože možno aj mladý učiteľ, ktorý príde a má všetko naštudované a má kopu moderných prostriedkov, neodučí, respektíve neodovzdá tým žiakom všetko aj z toho dôvodu, že mnohokrát ho tí žiaci nepočúvajú. To znamená, že nevie si udržať disciplínu a tým pádom môže mať neviem aké prostriedky na odučenie. A mnohokrát to tí starší učitelia majú vlastne plus, že tú disciplínu majú a tým pádom vedia aj klasickými metódami si hodinu bez problémov odučiť a odovzdať tým žiakom to, čo majú. Ďakujem.
Kollár, Boris, predseda NR SR (2021-11-10):
S ďalšou faktickou, pán poslanec Osuský, nech sa páči.
B. Bugár, podpredseda NR SR: (2003-12-03):
(Hlasovanie.) Prítomných 134 poslancov, za návrh 5, proti 46, zdržalo sa 82 poslancov, nehlasoval 1. Konštatujem, že tieto body sme neschválili. Pán spravodajca, aké máte ďalšie odporúčanie výboru. I. Harna, poslanec: Áno, tým sme vlastne vyčerpali všetky pozmeňujúce návrhy a keďže teda v rozprave neodznel žiadny pozmeňujúci návrh, mám poverenie výboru navrhnúť prerokovať návrh zákona v treťom čítaní ihneď.
Kremský, Peter, poslanec NR SR (2022-12-20):
Ďakujem veľmi pekne. No ak som dobre rozumel, pán Suja, tak pýtate sa na to, o akom zákone hovoríme. Je to zákon o posudzovaní vplyvov na životné prostredie 24/2006 a, samozrejme, keď sa toto mení, tak ak sa tie procesy upravujú, tak sa musia vlastne meniť aj súvisiace zákony. Čiže preto ten pozmeňujúci návrh vlastne sa týka aj stavebného zákona a zákona o integrovanej prevencii a kontrole znečisťovania životného prostredia.
Viskupič, Jozef, poslanec NR SR (2015-06-24):
Ďakujem. Keď sme v tej pracovnej skupine – Ľubo Blaha, ja a pán Fronc, myslím, Juraj Droba, pani poslankyňa Žitňanská – rozmýšľali a tvorili ten text, tak zaznievali tam rôzne názory, zaznievali tam názory, že mali by sme predsa ísť aj do tých interpretačných rovín, prečo situácia vznikla a podobne. A tam sme zistili, že vieme sa zhodnúť na mnohých veciach, je to ten jeden prvok, ktorý hovoríme, a to je dobrovoľné umiestňovanie, odmietnutie kvót a pod., ako to uznesenie znie. No a potom sme prišli k nejakým názorom, kde tá jednota z pochopiteľných dôvodov, zo šírky politického spektra vyplýva, nebola možná. Mňa však v tvojom vystúpení, a to sme, myslím, že to tam nezaznelo v tej pracovnej skupine ani raz, vyrušil jeden moment, nie ten útok na kaviarenských intelektuálov a pod., ale tak ako si začal teraz poobede, a to bolo, že odtabuizujme nasadenie armády, vráťme všetko, čo je treba vrátiť a ak je treba, tak potopme tie lode. Myslím si, že k takémuto riešeniu pravdepodobne ani na Európskej únii a neviem, či sa tu niekto s ním stotožní okrem teba. A ja by som bol veľmi rád, keby si tento bod s tým, čo si teraz poobede začal, alebo teda po hlasovaní začal, dovysvetlil, pretože vtedy mne naskočili zimomriavky. A dúfam, že to nebolo myslené, že potopme tie lode, ak sú aj plné ľudí, lebo to už sme naozaj potom na tribúne nejakého sobotného protestu a nie v Národnej rade.
Danko, Andrej, predseda NR SR (2017-02-01):
Ďakujem, prosím, prezentujme sa a hlasujme. (Hlasovanie.) Prítomných 140 poslancov, za 127m proti žiaden, zdržalo sa 13. Konštatujem, že sme uvedený návrh schválili a prerokujeme ho v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie.
Pellegrini, Peter, poslanec NR SR (2021-11-23):
Ďakujem veľmi pekne, pán predseda. V zmysle rokovacieho poriadku dávam návrh, aby Národná rada Slovenskej republiky prijala uznesenie, v ktorom: a) žiada vládu Slovenskej republiky uložiť ministrovi financií Slovenskej republiky a ministrovi hospodárstva Slovenskej republiky predložiť Národnej rade Slovenskej republiky bez zbytočného odkladu univerzálny odškodňovací zákon, a to v skrátenom legislatívnom konaní. Ministrovi práce, sociálnych vecí a rodiny Slovenskej republiky, aby predložil na najbližšie zasadnutie vlády Slovenskej republiky nariadenie, ktorým opäť aktivuje tzv. pandemickú OČR a b) v ktorom Národná rada Slovenskej republiky žiada vládu, aby so sprísnením pandemických opatrení schválila aj výraznú pomoc zo strany štátu pre jeho obyvateľov a podnikateľským subjektom, ktorých sa pravdepodobne sprísnenie opatrení dotkne v najväčšej miere. Ďakujem veľmi pekne.
Laurenčík, Milan, podpredseda NR SR (2021-03-17):
Posledná faktická poznámka k tomuto príspevku, pán poslanec Milan Vetrák, nech sa páči.
Kerekréti, Ján, poslanec NR SR (2020-09-17):
Už na strednej škole pred 60 rokmi nám povedal profesor, že my tu v Československu žijeme v nárazníkovej zóne východ – západ. Ťažko môžeme byť neutrálni. Nie sme Švajčiarsko. Musíme niekam patriť. Láska k Sovietskemu zväzu na večné časy, sme hovorili, a nikdy inak. Dozvedeli sme sa, koľko trvá večnosť. Večnosť trvá 20 rokov, od ´48. do ´68. Potom sme vytriezveli. Ak si máme vybrať, čo teraz si môžeme vybrať, tak prosím vás, ten, kto má pochybnosti, nech si zájde niekoľkokrát do Ameriky a nech sa rozpráva s ľuďmi odhora až dole, nech si to dobre prezrie a potom nech ide do Sovietskeho zväzu, bývalého, alebo do Ruska a nech sa pozrie tiež odhora až dole, nechcem sa rozširovať, a potom nech si vyberie, že kam chceme patriť. Na podrobnosti som prístupný. Tentoraz končím.
Jasaň, Viliam, poslanec NR SR (2011-11-29):
Ďakujem pekne, pán predsedajúci. Pán minister, možno keby sme dlhšie diskutovali o tom, čo ste povedali, nejaké možné styčné plochy by ste sa pokúsili nájsť. Ale Braňo Ondruš to jasne vysvetlil. A mne je tiež jedno, či ten zamestnávateľ je veľký alebo malý, ak nepredišiel situácii, kde sa stala tragédia. Alebo ak dokonca jeho nedôslednou prácou alebo plnením povinností zapríčinil, že sa tragédia stala, tak mne osobne je jedno, či je veľký či malý, pretože, ak sa stala raz, môže sa stať viackrát. Ale to už Braňo povedal. Ja použijem slovník, váš koaličný, kde pri iných zákonoch chcete mať presne a jasne pevne stanovené taxy, aby, a teraz hovorím vašou rečou, nie konkrétne vašou, ale koaličnou, sme neumožnili korupčne sa správať úradníkom, poprípade policajtom, ktorí by sami mali rozhodovať o tom, akú pokutu v akej výške dať. Tým ja vôbec nespochybňujem prácu inšpektorátov, naopak, ich prácu si vážim a ja im neprikladám také veci, ako vy ste dali na ich adresu pri iných zákonoch. Čiže znova opakujem, pre mňa, pre každého je pri ľudskej tragédii a strate života zapríčinených nedbanlivosťou zamestnávateľa jedno, či je ten zamestnávateľ veľký alebo malý. Jednoducho musíme tomu predísť aj takouto vysokou sankciou.
Poliačik, Martin, poslanec NR SR (2013-09-03):
Ďakujem, pán predseda. Dajte, prosím, hlasovať o tom, že Národná rada podľa § 73 ods. 3 písm. c) rokovacieho poriadku prerokuje návrh zákona v druhom čítaní.
Kollár, Boris, predseda NR SR (2021-10-27):
Prosím, prezentujme sa a hlasujeme. (Hlasovanie.) Prítomných 135 poslancov, za 135. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Paška, Pavol, predseda NR SR (2013-04-30):
Otváram rozpravu. Nemám prihlášku, vyhlasujem ju za skončenú a budeme hlasovať ako o celku, o zákone ako o celku.